Զգացմունքային հակամարտություն

**Զգացմունքային հակամարտություն** (), տարբեր և հակադիր հույզերի առկայություն՝ կապված մի իրավիճակի հետ, որը վերջերս է տեղի ունեցել կամ գտնվում է բացահայտման փուլում: Դրանք երբեմն կարող են առաջացնել ֆիզիկական անհանգստություն, հատկապես, եթե կապված են մանկության հուզական կոնֆլիկտի հետ։ Կարող են առաջացնել նաև լարվածության գլխացավեր։ Սա կարող է լինել ներքին լարվածության կամ անգիտակցական կոնֆլիկտի արտահայտություն։

CG Jung-ի համար «էմոցիոնալ կոնֆլիկտները և անգիտակցականի միջամտությունը բժշկական հոգեբանության դասական հատկանիշներն են»։ Նույնպես, Ֆրոյդի հուզական կոնֆլիկտի գաղափարը, որը զարգացվել է Աննա Ֆրոյդի, Էրիկսոնի և ուրիշների կողմից, կարևոր դեր ունի ժամանակակից տեսություններում, որոնք վերաբերում են երեխաների հոգեկան խանգարումների, հատկապես հոգեևրոզի զարգացմանը։ Նույնպես, «Հուզական կոնֆլիկտի Ֆրեյդի հայեցակարգը, որն ընդլայնվել է Աննա Ֆրոյդի կողմից… Էրիկսոնը և մյուսները կենտրոնական են երեխաների հոգեկան խանգարումների ժամանակակից տեսությունների մեջ, հատկապես հոգեևրոզի զարգացման առումով»։

## Մանկության զարգացման մեջ
«Զգացմունքային զարգացման վաղ փուլերը լի են պոտենցիալ կոնֆլիկտներով և խանգարումներով»։ Մանկությունն ու վաղ հասակն այն ժամանակներն են, երբ «ամեն ինչ բևեռացված է սիրո և ատելության ծայրահեղությունների մեջ», և երբ հակառակ զգացմունքները նույնպես պետք է միավորվեն։ Սա կարող է բավականին շփոթեցնող և ցավալի լինել, քանի որ շատ դժվար է ընդունել, որ կարող ես ատել մեկին, ում սիրում ես։ Զարգացման ընթացքում երեխան սովորում է համադրել հակասական զգացմունքները․ կործանելու և հարձակվելու մղումներն աստիճանաբար փոխկապակցվում են տալու և կիսվելու ցանկության հետ, այդպես մեղմելով միմյանց ազդեցությունը։ Ի վերջո, երեխան կարողանում է հասնել այն հասկացողությանը, որ կարելի է միաժամանակ սիրել և վնասելու ցանկություն ունենալ նույն անձի կամ օբյեկտի նկատմամբ։

Երկուսից հինգ կամ յոթ տարեկան երեխաներն անցնում են ուժեղ կոնֆլիկտների շրջան, որոնք կապված են ավելի լայն հարաբերությունների հետ։ Սիրո գաղափարները փոխվում են ատելության, նախանձի ու ցավալի հուզական պայքարի, ինչի հետևանքով առաջանում է անձնական տառապանք։ Եթե կոնֆլիկտը չափազանց ուժեղ է, երեխան կարող է կորցնել իր լիարժեք կարողությունները, բախվել խոչընդոտների կամ զարգացնել հոգեկան խնդիրներ։

## Պաշտպանություն
Զգացմունքային կոնֆլիկտի դեմ պաշտպանությունը ներառում է «պառակտում և պրոյեկցիա»: Այս մեթոդներով մարդիկ չեն դիմում ներքին կոնֆլիկտին, այլ փորձում են խուսափել նրանից՝ բաժանելով կամ արտացոլելով հակասական զգացմունքները ու մտքերը ուրիշների վրա։

## Ֆիզիկական ախտանիշներ
Ներքին հուզական կոնֆլիկտները կարող են հանգեցնել ֆիզիկական անհանգստության կամ ցավի։ Դրանք հաճախ ուղեկցվում են լարվածության գլխացավերով, որոնք կարող են լինել էպիզոդիկ կամ քրոնիկ, և կարող է տևել մի քանի րոպեից կամ ժամից մինչև օրեր, ինչը կապված է թեթև, չափավոր կամ ծանր ցավի հետ:

«Նյարդային գլխացավերի ֆիզիոլոգիան դեռ շատ բաց հարցեր ունի», ինչպես նաև բոլոր այն ֆիզիկական փոփոխությունները, որոնք կապված են անգիտակցական բնազդային կոնֆլիկտների հետ»։  Այնուամենայնիվ, առանց ակնհայտ պատճառի ֆիզիկական անհանգստությունը կամ ցավը կարող են լինել մի միջոց, որով մեր մարմինը մեզ ծանուցում է այն հուզական ցնցումների և անհանգստության մասին, որոնք առաջացել են վերջերս տեղի ունեցած իրադարձություններից։ Օրինակ՝ «կինն աշխատում է իր գրասենյակում՝ լավ առողջությամբ և տրամադրությամբ, բայց հանկարծ գլխացավ է առաջանում։ Անգիտակցաբար նա լսում է մառախուղի ձայնը՝ հեռավոր նավից, նրան  հիշեցնում է դժբախտ բաժանումը»։ Ինչ վերաբերում է հետինդուստրիալ դարաշրջանին, Լաբիեն գրում է «ժամանակակից խելագարության» մասին, որը թաքնված կապ է աշխատանքի և հուզական բախումների միջև՝ ինքն իրեն դավաճանելու զգացում, սթրես և ուժասպառություն։

## Մշակութային օրինակներ

* Արձակ գրության վերաբերյալ խորհուրդները շեշտադրում են «կերպարների մեջ հզոր, հուզական կոնֆլիկտներ ստեղծելու անհրաժեշտությունը»։ «Կերպարները ստեղծում են հուզական կոնֆլիկտը, իսկ գործողությունները զարգանում են կերպարներից»։
* Շեքսպիրի սոնետները նկարագրվում են որպես «հստակող այն մարդկային զգացմունքների բազմազանությունը, որոնք գոյություն ունեն, և այն, որ մեկ զգացմունքի նկատմամբ կարող են լինել բարդ ու հակասական դիրքորոշումներ»։

## Տես նաև

* Ամբիվալենտություն
* Զգացմունքային ինտելեկտ
* Սեր-ատելություն հարաբերություններ
* Նևրոզ
* Հոգեսոմատիկ բժշկություն

## Ծանոթագրություններ


## Գրականություն

* "Modern Madness", Douglas LaBier: The Hidden Link Between Work and Emotional Conflict.

Կատեգորիա:Հույզեր
Կատեգորիա:Կոնֆլիկտ